1917 (фільм, 2019)

«1917» — брытанская ваенная драма рэжысёра Сэма Мендэса, знятая па яго ўласным сцэнарыі, напісаным у суаўтарстве з Кірсці Уілсан-Кэрнс. Прэм’ера ў ЗША адбылася 25 снежня 2019 года. Выхад у пракат у Вялікабрытаніі — 10 студзеня 2020 года, у Беларусі — 30 студзеня 2020 года.

 Сюжэт 
Вясной 1917 года брытанская армія плануе наступ на Лінію Гіндэнбурга. Двое маладых салдат Блэйк і Скофід у амаль нерэальныя тэрміны павінны прынесці на перадавую загад аб адмене атакі, інакш батальён з 1600 салдат патрапіць у пастку. Для Блэйка гэтае заданне надзвычай важнае, бо ў тым батальёне служыць ягоны брат.

 Акцёрскі склад 
 Дзін-Чарлз Чэпмэн — малодшы капрал Блэйк
 Джордж Маккей — малодшы капрал Скофілд
 Марк Стронг — капітан Сміт
 Эндру Скот — лейтэнант Лэслі
 Рычард Мэдэн — лейтэнант Блэйк
 Клэр Дзюбюрк
 Колін Фёрт — генерал Эрынмор
 Бенедыкт Камбербэтч — палкоўнік Макензі
 Дэніэл Мейс — сяржант Сандэрс
 Эдрыян Скарбора — маёр Хепбёрн
 Джэймі Паркер — лейтэнант Рычардс
 Эліёт Бакстэр — шараговы Сінгер
 Набган Рызван
 Дэніэл Макмілан
 Джордж Верал
 Джэмі Вон

 Прэм’ера і крытыка 
Сусветная прэм’ера фільма адбылася 4 снежня 2019 года ў Вялікабрытаніі на адмысловым паказе.

На сайце «Rotten Tomatoes» фільм мае рэйтынг 89%, заснаваны на 352 рэцэнзіях. Кансэнсуснае меркаванне гучыць наступным чынам: «Жорсткі, захапляльны і тэхнічна ўражваючы фільм, „1917“ фіксуе акопную вайну Першай сусветнай з халоднай, здзіўляючай непасрэднасцю». Сайт «Metacritic» даў фільму сярэднюю адзнаку 79 са 100, улічваючы меркаванне 56 крытыкаў.

Фільм атрымаў шырокае прызнанне крытыкаў і патрапіў у некалькі спісаў найлепшых фільмаў года, сярод іх Бенджамін Лі («The Guardian»), Піт Трэверс («Rolling Stone»), Тод Макарці («The Hollywood Reporter»). Фільм атрымаў таксама мноства ўзнагарод і намінацый. Сярод іх — перамога на «Залатым глобусе» ў намінацыях «Найлепшы драматычны фільм» і «Найлепшы рэжысёр».

 Спасылкі 

 Агляд і крытыка фільма на сайце Роджэра Эбэрта.

Катэгорыя:Фільмы-драмы 2019 года
Катэгорыя:Фільмы Вялікабрытаніі 2019 года
Катэгорыя:Фільмы ЗША 2019 года
Катэгорыя:Фільмы Індыі 2019 года
Катэгорыя:Фільмы Іспаніі 2019 года
Катэгорыя:Фільмы-драмы Вялікабрытаніі
Катэгорыя:Фільмы-драмы ЗША
Катэгорыя:Фільмы-драмы Індыі
Катэгорыя:Фільмы-драмы Іспаніі
Катэгорыя:Ваенныя драмы
Катэгорыя:Фільмы на англійскай мове
Катэгорыя:Фільмы Сэма Мендэса
Катэгорыя:Фільмы, музыку да якіх напісаў Томас Ньюман
Катэгорыя:Фільмы Universal Pictures
Катэгорыя:Фільмы пра Першую сусветную вайну
Катэгорыя:Фільмы — лаўрэаты прэміі «Залаты глобус» за найлепшы фільм — драма